ai4bharat/Pralekha huggingface dataset:
उपराष्ट्रपती कार्यालय
दसऱ्याच्या पूर्वसंध्येला उपराष्ट्रपतींनी दिल्या देशवासीयांना शुभेच्छा
नवी दिल्ली, 14 ऑक्टोबर 2021
उपराष्ट्रपती श्री एम.व्यंकय्या नायडू यांनी दसऱ्याच्या पूर्वसंध्येला देशवासियांना शुभेच्छा दिल्या आहेत. त्यांनी दिलेल्या शुभेच्छा संदेशाचा संपूर्ण मजकूर खालीलप्रमाणे आहे-
“दसऱ्याच्या शुभ प्रसंगी मी माझ्या देशवासियांना मनःपूर्वक शुभेच्छा देतो आणि शुभकामना व्यक्त करतो.
देशभरात पारंपरिक उल्हास आणि उत्साहाने साजरा केला जाणारा दसरा 'वाईटावर' 'चांगल्याचा' विजय याचे प्रतीक आहे. हा सण आपल्याला श्रीरामाच्या धर्मनिष्ठ, सद्गुणी आणि उदात्त जीवनाचे स्मरण करून देतो आणि त्यांनी दाखवलेल्या नीतिमत्तेच्या मार्गाने वाटचाल करण्यासाठी आपल्याला मार्गदर्शन करतो.
सातत्याने आसुरी शक्तींना दूर करून आणि चांगुलपणा आणि सौहार्द वाढवणे आवश्यक असल्याचे स्मरण आपल्याला करून देणारा दसरा हा सण आहे. माझी मनोकामना आहे की, दसऱ्याचा सण आपल्या देशात शांती, सौहार्द आणि समृद्धी घेऊन येवो.”
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
पंतप्रधान कार्यालय
पंतप्रधानांनी साधला केंद्र सरकारच्या सचिवांशी संवाद
नवी दिल्ली, 10 जून 2019
पंतप्रधान नरेंद्र मोदी यांनी आज लोककल्याण मार्ग येथे केंद्र सरकारच्या सर्व सचिवांशी संवाद साधला.
यावेळी केंद्रीय मंत्री राजनाथ सिंह, अमित शाह, निर्मला सीतारामन आणि डॉ. जितेंद्र सिंह उपस्थित होते.
या संवादाची सुरुवात करतांना केंद्र सचिव पी. के. सिन्हा यांनी सरकारच्या यापुर्वीच्या कार्यकाळात पंतप्रधानांनी संचालक/उपसचिव स्तरापर्यंत सर्व अधिकाऱ्यांशी थेट संवाद साधलेल्याची आठवण करुन दिली.
सचिवांच्या क्षेत्रीय समूहांसमोर मानण्यात येणाऱ्या दोन महत्वाच्या कामांचा केंद्र सचिवांनी उल्लेख केला. यामध्ये प्रत्येक मंत्रालयासाठी उदिृष्टांसह पंचवार्षिक योजना दस्तावेज आणि प्रत्येक मंत्रालयामध्ये एक प्रभावी निर्णय ज्यासाठी 100 दिवसांमध्ये मंजुऱ्या यांचा समावेश आहे.
या चर्चेदरम्यान विविध सचिवांनी प्रशासकीय निर्णय प्रक्रिया, कृषी, ग्राम विकास आणि पंचायती राज, माहिती तंत्रज्ञान उपक्रम, शैक्षणिक सुधारणा, आरोग्य, औद्योगिक धोरण, आर्थिक विकास, कौशल्य विकास यासारख्या विषयांवर आपल्या सूचना आणि कल्पना मांडल्या.
या संवादादरम्यान पंतप्रधानांनी जून 2014 मध्ये सचिवांबरोबर प्रथमच अशाप्रकारचा संवाद साधल्याची आठवण सांगितली. नुकत्याच पार पडलेल्या सार्वत्रिक निवडणुकांमध्ये सरकारला बहुमत मिळाले याचे श्रेय अधिकाऱ्यांच्या संपूर्ण चमूला जाते. या अधिकाऱ्यांनी गेल्या पाच वर्षात अविरत मेहनत करुन विविध योजना आखून त्यांची उत्तम प्रकारे अंमलबजावणी केली असे ते म्हणाले. यावेळेच्या निवडणुकांमध्ये सकारात्मक मतदान झाले ज्यामध्ये सामान्य माणसाचा त्याच्या दैनंदिन अनुभवांवर आधारित विश्वास दिसून आला असे पंतप्रधान म्हणाले.
भारतीय मतदारांनी पुढल्या पाच वर्षांसाठी एक स्वप्न पाहिले असून आता आपल्या समोर ही संधी आहे असे पंतप्रधान म्हणाले. जनतेच्या प्रचंड अपेक्षांकडे आव्हान म्हणून न पाहता संधी म्हणून पाहावे असे ते म्हणाले. जनादेशामध्ये सद्य परिस्थिती बदलण्याबाबत तसेच उत्तम जीवनमानाच्या जनतेच्या इच्छा आणि आकांक्षा प्रतिबिंबित झाल्या आहेत असे त्यांनी सांगितले.
देशातल्या तरुणांच्या मोठ्या लोकसंख्येबद्दल बोलताना पंतप्रधान म्हणाले की, याचा प्रभावीपणे वापर व्हायला हवा. भारताला 5 ट्रिलियन डॉलर अर्थव्यवस्था बनवण्यासाठी केंद्र सरकारचा प्रत्येक विभाग आणि प्रत्येक राज्याच्या प्रत्येक जिल्ह्यासाठी महत्वाची भूमिका आहे असे त्यांनी सांगितले. ‘मेक इन इंडिया’ उपक्रमाचा उल्लेख करताना त्यांनी या दिशेने अधिक प्रगती करण्याची गरज व्यक्त केली.
व्यवसाय सुलभतेतील भारताची प्रगती छोटे उद्योग आणि उद्योजकांसाठी अधिक सुविधा उपलब्ध करुन देण्यात दिसून यायला हवी असे पंतप्रधान म्हणाले. सरकारच्या प्रत्येक मंत्रालयाने सुलभ जीवनमानावर लक्ष केंद्रीत करायला हवे असे ते म्हणाले.
पाणी, मत्स्य उद्योग आणि पशुपालन ही सरकारसमोरची महत्वाची क्षेत्र असतील असे पंतप्रधान म्हणाले.
आजच्या संवादादरम्यान सचिवांमध्ये देशाला पुढे नेण्यासाठी दूरदृष्टी, बांधिलकी आणि ऊर्जा दिसून आल्याचे त्यांनी सांगितले. या चमूचा आपल्याला अभिमान वाटतो असे ते म्हणाले. प्रत्येक विभागात कार्यक्षमता सुधारण्यासाठी प्रत्येकाने तंत्रज्ञानाचा वापर करायला हवा असे आवाहन त्यांनी केले.
देशाच्या स्वातंत्र्याला लवकरच 75 वर्ष पूर्ण होणार असून देशाच्या विकासात योगदान देण्यासाठी जनतेला प्रेरणा देणारे उपक्रम सर्व विभागाने सुरु करावेत असे पंतप्रधान म्हणाले. त्यांनी सर्वांना जनतेच्या आकांक्षा पूर्ण करण्यासाठी काम करण्याचे आवाहन केले.
B.Gokhale/S.Kane/P.Malandkar
(Visitor Counter : 64
राष्ट्रपती कार्यालय
राजगीरमधल्या विश्वशांती स्तुपच्या सुवर्ण महोत्सवी समारंभाला राष्ट्रपतींनी केले संबोधित
(नवी दिल्ली, 25 ऑक्टोबर 2019
राष्ट्रपती रामनाथ कोविंद यांनी बिहारमधल्या राजगीर येथे विश्वशांती स्तुपच्या सुवर्ण महोत्सवी समारंभाला संबोधित केले.
विश्वशांती स्तुप हा एकता, शांतता आणि अहिंसेचे प्रतीक आहे, असे राष्ट्रपती यावेळी म्हणाले. याच्या संदेशात सार्वत्रिक साम्य आहे जे संस्कृती, धर्म आणि भौगोलिक सीमांपलिकडचे आहे. भारत आणि जपान या शांतताप्रिय लोकशाही देशांमधील भागीदारी आणि सहकार्याचे प्रतिबिंब यात उमटते, असे ते म्हणाले.
बुद्धांच्या अष्टांगी मार्गाने केवळ जगातल्या अध्यामिक परिदृश्यचं बदलले नाही तर नैतिक आणि सामाजिक, राजकीय तसेच व्यावसायिक पद्धतींनाही प्रोत्साहन दिले असे राष्ट्रपती म्हणाले. बुद्धांचा संदेश जगभरातील त्यांच्या 50 कोटी अनुयायांपर्यंत पोहोचणार आहे. अधिकाधिक लोकांना बुद्धांच्या आदर्शांशी जोडणे गरजेचे आहे, असे ते म्हणाले. बुद्धांशी संबंधित ठिकाणांना वारसा पर्यटन स्थळ म्हणून प्रोत्साहित करणे हा लोकांना विशेषत: तरुणांना बौद्ध धर्माकडे आकर्षित करण्याचा प्रभावी मार्ग असल्याचे त्यांनी सांगितले.
शांतता ही विकासाची पूर्व अट आहे, गरीबी आणि संघर्ष कमी करण्यासाठी शांतता आणि एकतेला प्रोत्साहन देण्याचे आवाहन त्यांनी उपस्थितांना केले.
B.Gokhale/S.Kane/P.Kor
|
जलशक्ती मंत्रालय
|
स्वच्छ भारत अभियानांतर्गत शौचालये
नवी दिल्ली, 15 डिसेंबर 2022
स्वच्छ भारत अभियान  2 ऑक्टोबर, 2014 रोजी सरकारद्वारे सुरू करण्यात आले होते. या उपक्रमाचे मुख्य उद्दिष्ट 2 ऑक्टोबर 2019 पर्यंत सर्व ग्रामीण कुटुंबांना शौचालये उपलब्ध करून देऊन देशाला हागणदारी मुक्त  बनवणे आहे. सर्व गावांनी 2 ऑक्टोबर 2019 पर्यंत स्वत:ला हागणदारी मुक्त  घोषित केले होते. तथापि, राज्ये/ केंद्रशासित प्रदेशांना या कार्यक्रमांतर्गत वंचित राहिलेल्या कोणत्याही कुटुंबांला लाभ मिळवून देण्याच्या सूचना देण्यात आल्या होत्या तसेच कोणीही वंचित राहणार नाही याची काळजी घ्यावी असा सल्ला देण्यात आला होता. हागणदारी मुक्त दर्जा प्राप्त केल्यानंतर, 1 एप्रिल 2020 पासून स्वच्छ भारत अभियान  चा दुसरा टप्पा सुरू करण्यात आला आहे. या टप्प्यात हागणदारी मुक्त स्थिती टिकवून ठेवणे, सर्व गावांना घन आणि द्रव कचरा व्यवस्थापन  अंमलात आणणे म्हणजेच 2024-25 पर्यंत हागणदारी मुक्त यासह कचरा व्यवस्थापक  स्थितीमध्ये गावे रुपांतरित करण्यावर भर दिला जाणार आहे.
पेयजल आणि स्वच्छता विभागाने स्वतंत्र संस्थेकडून केलेल्या, स्वच्छ सर्वेक्षण ग्रामीण, 2022 च्या निष्कर्षांनुसार 95.4% कुटुंबांना शौचालये उपलब्ध असल्याचे आढळून आले आहे.
स्वच्छ भारत अभियान , दुसरा टप्पा  फेज-II) अंतर्गत, नवीन किंवा वंचित कुटुंबांसाठी वैयक्तिक घरगुती शौचालये  बांधण्यासाठी आर्थिक प्रोत्साहन देण्याची तरतूद ठेवण्यात आली आहे. ऑनलाइन इंटिग्रेटेड मॅनेजमेंट इन्फॉर्मेशन सिस्टीमवर राज्ये/ केंद्रशासित प्रदेशांनी दिलेल्या अहवालानुसार, 2 ऑक्टोबर 2014 रोजी अभियान सुरू झाल्यापासून आतापर्यंत या कार्यक्रमांतर्गत 11.09 कोटी वैयक्तिक घरगुती शौचालये बांधण्यात आली आहेत. राज्य/ केंद्रशासित प्रदेशानिहाय तपशील परिशिष्टात दिलेला आहे.
ही माहिती जलशक्ती राज्यमंत्री प्रल्हाद सिंह पटेल यांनी आज लोकसभेत लेखी उत्तरात दिली.
परिशिष्ट:
|
|
State/UT-wise, No. of Individual household latrines  constructed under SBM since 2.10.2014
|
||
||
|
|
|
S.N.
|
|
State/UT
|
|
No. of IHHLs constructed since 2.10.2014
|
|
1
|
|
A & N ISLANDS
|
|
22,527
|
|
2
|
|
ANDHRA PRADESH
|
|
42,78,472
|
|
3
|
|
ARUNACHAL PRADESH
|
|
1,48,035
|
|
4
|
|
ASSAM
|
|
41,14,535
|
|
5
|
|
BIHAR
|
|
1,23,46,133
|
|
6
|
|
CHHATTISGARH
|
|
34,55,947
|
|
7
|
|
D & N HAVELI AND DAMAN & DIU
|
|
22,562
|
|
8
|
|
GOA
|
|
28,637
|
|
9
|
|
GUJARAT
|
|
42,36,276
|
|
10
|
|
HARYANA
|
|
6,94,800
|
|
11
|
|
HIMACHAL PRADESH
|
|
2,03,695
|
|
12
|
|
JAMMU & KASHMIR
|
|
13,13,302
|
|
13
|
|
JHARKHAND
|
|
41,56,776
|
|
14
|
|
KARNATAKA
|
|
46,32,294
|
|
15
|
|
KERALA
|
|
2,43,492
|
|
16
|
|
LADAKH
|
|
18,516
|
|
17
|
|
LAKSHADWEEP
|
|
0
|
|
18
|
|
MADHYA PRADESH
|
|
73,03,605
|
|
19
|
|
MAHARASHTRA
|
|
69,13,882
|
|
20
|
|
MANIPUR
|
|
2,72,354
|
|
21
|
|
MEGHALAYA
|
|
2,91,499
|
|
22
|
|
MIZORAM
|
|
46,125
|
|
23
|
|
NAGALAND
|
|
1,49,242
|
|
24
|
|
ODISHA
|
|
72,13,828
|
|
25
|
|
PUDUCHERRY
|
|
29,695
|
|
26
|
|
PUNJAB
|
|
5,32,730
|
|
27
|
|
RAJASTHAN
|
|
82,94,142
|
|
28
|
|
SIKKIM
|
|
13,878
|
|
29
|
|
TAMIL NADU
|
|
55,51,973
|
|
30
|
|
TELANGANA
|
|
31,07,081
|
|
31
|
|
TRIPURA
|
|
4,53,808
|
|
32
|
|
UTTAR PRADESH
|
|
2,25,58,260
|
|
33
|
|
UTTARAKHAND
|
|
5,31,218
|
|
34
|
|
WEST BENGAL
|
|
77,22,817
|
|
|
|
GRAND TOTAL
|
|
11,09,02,136S.Kakade/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
महिला आणि बालविकास मंत्रालय
अनिवासी भारतीयांबरोबर झालेल्या विवाहांमध्ये एकाकी पडलेल्या महिलांना आंतरराष्ट्रीय स्तरावर न्याय मिळवता यावा यासाठी राष्ट्रीय महिला आयोगाने चर्चासत्र आयोजित केले
नवी दिल्ली, 1 जून 2022
अनिवासी भारतीय पतींनी सोडलेल्या भारतीय महिलांना दिलासा देण्यासाठी आणि एनआरआय वैवाहिक प्रकरणे हाताळताना उद्भवणारी आव्हाने आणि तांत्रिक समस्यांवर चर्चा करण्यासाठी तसेच अनिवासी भारतीयांबरोबर झालेल्या विवाहांमध्ये एकाकी पडलेल्या महिलांना आंतरराष्ट्रीय स्तरावर न्याय मिळवता यावा यासाठी राष्ट्रीय महिला आयोगाने : धोरण आणि प्रक्रियेतील तफावत ' या विषयावर चर्चासत्र आयोजित केले.
विविध मते जाणून घेण्यासाठी आयोगाने महिला आणि बाल विकास मंत्रालय, परराष्ट्र मंत्रालय, गृह मंत्रालय, स्वयंसेवी संस्था आणि पोलीस, भारतीय दूतावास/ परदेशातील दूतावास , प्रादेशिक पारपत्र अधिकारी, राष्ट्रीय राज्य / जिल्हा विधी सेवा प्राधिकरणे सारख्या संबंधित कायदा अंमलबजावणी संस्थांना एनआरआय वैवाहिक प्रकरणांमध्ये भेडसावणारी वास्तविक आव्हाने आणि तांत्रिक समस्यांवर चर्चा करण्यासाठी आमंत्रित केले.
ही चर्चा 'एनआरआय/पीआयओशी विवाहबद्ध भारतीय महिलांना भेडसावणाऱ्या समस्या जाणून घेणे ', 'न्याय मिळवणे : भारतीय कायदा व्यवस्थेतील आव्हाने' आणि 'परदेशामध्ये न्याय मिळवणे : परदेशी कायदा व्यवस्थेतील आव्हाने' या तीन तांत्रिक सत्रांमध्ये विभागण्यात आली होती.
सत्रांचे संचालन चंदिगढ येथील वुमन रिसोर्स अँड ऍडव्होकसी सेंटरचे कार्यकारी संचालक डॉ. पाम राजपूत, हरियाणाच्या महिला सुरक्षा पोलीस उपमहानिरीक्षक नाजनीन भसीन, आयपीएस, आणि पंजाब राज्य अनिवासी भारतीय आयोगाचे अध्यक्ष न्यायमूर्ती  राकेश कुमार गर्ग यांनी केले. या खुल्या चर्चेत विविध संस्थांच्या तज्ज्ञांनी आपली मते मांडली. विविध राज्यांतील तक्रारदारांनीही या चर्चेत आपले अनुभव सांगितले.
एनआरआय प्रकरणे हाताळणाऱ्या संस्था /पोलीस अधिकाऱ्यांसाठी प्रशिक्षण कार्यक्रम आयोजित करणे, दूतावासांनी पीडित महिलांचे प्रश्न प्राधान्याने सोडवणे , पीडितांसाठी राष्ट्रीय हेल्पलाइन सुरू करणे आणि त्यांना परराष्ट्र व्यवहार मंत्रालयाच्या विविध योजनांची माहिती देणे अशा काही महत्त्वाच्या सूचना पॅनेलच्या सदस्यांनी केल्या.
घटस्फोट, देखभाल , मुलांचा ताबा आणि वारसा इत्यादी प्रकरणांशी संबंधित परदेशातील न्यायालयाने जारी केलेल्या आदेशांचा पीडितांवर काय परिणाम होतो. आणि अशा महिलांना दिलासा देऊ शकतील अशा भारतीय कायदा व्यवस्थेअंतर्गत विद्यमान तरतुदींवर देखील चर्चा केली.
या चर्चेद्वारे पीडित महिलांना न्याय देण्यासाठी प्रभावी कायदेशीर उपाययोजना विकसित करण्यासाठी विविध संबंधितांमध्ये उत्तम समन्वय साधण्याचा राष्ट्रीय महिला आयोगाचा उद्देश होता.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
पंतप्रधान कार्यालय
युकेमधील ग्लासगो येथे काॅप-26 शिखर परिषदेच्या निमित्ताने पंतप्रधानांची इस्रायलच्या पंतप्रधानांसोबत भेट
पंतप्रधान श्री नरेंद्र मोदी यांनी 2 नोव्हेंबर 2021 रोजी ग्लासगो, युनायटेड किंगडम येथे काॅप-26 शिखर परिषदेच्या निमित्ताने इस्रायलचे पंतप्रधान श्री. नफ्ताली बेनेट यांची भेट घेतली. दोन्ही पंतप्रधानांची ही पहिलीच भेट होती.
उभय नेत्यांनी द्विपक्षीय धोरणात्मक भागीदारीचा आढावा घेतला आणि विविध क्षेत्रात झालेल्या प्रगतीबद्दल समाधान व्यक्त केले.विशेषत: उच्च-तंत्रज्ञान आणि नवोन्मेषाच्या क्षेत्रात सहकार्य आणखी व्यापक करण्यावर त्यांनी सहमती दर्शवली.
पुढील वर्षी भारत आणि इस्रायल यांच्यातील संपूर्ण राजनैतिक संबंधांच्या स्थापनेला 30 वर्षे पूर्ण होतील याचे स्मरण करून देत पंतप्रधानांनी बेनेट यांना भारत भेटीचे निमंत्रण दिले.
पंतप्रधान कार्यालय
भारत-ऑस्ट्रेलिया आर्थिक सहकार्य आणि व्यापार कराराप्रसंगी  दूरदृश्य प्रणालीद्वारे झालेल्या स्वाक्षरी समारंभात पंतप्रधान नरेंद्र मोदी यांनी व्यक्त केलेला अभिप्राय
पंतप्रधान मॉरिसन,
ऑस्ट्रेलिया आणि भारत यांचे व्यापार प्रतिनिधी,
आणि आमच्यात सहभागी झालेले दोन्ही देशांतील सर्व मित्र,
आपणांस नमस्कार!
आज, माझे मित्र स्कॉट यांच्यासोबत एका महिन्यापेक्षाही कमी काळात झालेला हा माझा तिसरा समोरासमोर केलेला संवाद आहे. गेल्या आठवड्यात दूरदृश्य प्रणालीद्वारे झालेल्या परिषदेत आमची अतिशय फलदायी अशी चर्चा झाली. त्यावेळी, आम्ही आमच्या समूहातील सदस्यांना लवकरात लवकर आर्थिक सहकार्य आणि व्यापार करारावरील वाटाघाटी पूर्ण करण्याच्या सूचना दिल्या होत्या. आणि आज या महत्त्वाच्या करारावर स्वाक्षरी होत असल्याने मला खूप आनंद होत आहे. या अभूतपूर्व कामगिरीबद्दल मी दोन्ही देशांच्या व्यापार प्रतिनिधींचे आणि त्यांच्या अधिकाऱ्यांचे मनापासून अभिनंदन करतो.
मी ऑस्ट्रेलियाचे माजी पंतप्रधान आणि विद्यमान पंतप्रधान मॉरिसन यांचे सध्याचे व्यापार प्रतिनिधी श्री टोनी ॲबॉट यांचे विशेष अभिनंदन करू इच्छितो. त्यांच्या प्रयत्नांमुळे या प्रक्रियेला गती मिळाली आहे.
मित्रांनो,
एवढ्या अल्प कालावधीत एवढा महत्त्वाचा करार होणे, हे दोन्ही देशांना एकमेकांबद्दल किती विश्वास वाटत आहे ते दर्शवत आहे. आमच्या द्विपक्षीय संबंधांसाठी हा खरोखरच निर्णायक क्षण आहे. आपल्या अर्थव्यवस्थांमध्ये परस्परांच्या गरजा पूर्ण करण्याची प्रचंड क्षमता आहे. मला खात्री आहे की या कराराद्वारे आम्हाला या संधींचा यथोचित लाभ मिळू शकेल.
या करारामुळे आम्हाला विद्यार्थी, व्यावसायिक आणि पर्यटकांची देवाणघेवाण करणे सोपे होईल आणि हे संबंध अधिक दृढ होतील. भारत-ऑस्ट्रेलिया आर्थिक सहकार्य आणि व्यापार करार - इन्ड-ऑस  च्या प्रभावी आणि यशस्वी वाटाघाटीबद्दल मी पुन्हा एकदा दोन्ही देशांच्या समूहाचे अभिनंदन करतो.
आजच्या कार्यक्रमात सामील झाल्याबद्दल मी पंतप्रधान मॉरिसन यांचे मनःपूर्वक आभार मानतो आणि ऑस्ट्रेलियातील आगामी निवडणुका यशस्वीपणे पार पाडण्यासाठी त्यांना माझ्या वतीने शुभेच्छा देतो. त्याचप्रमाणे उद्या खेळल्या जाणाऱ्या विश्वचषकाच्या अंतिम सामन्यासाठी ऑस्ट्रेलियन महिला क्रिकेट संघाला देखील शुभेच्छा देतो.
नमस्कार!
दूरसंचार आणि माहिती तंत्रज्ञान मंत्रालय
दूरसंचार विभागाच्या महाराष्ट्र विभागाकडून सायबर गुन्हे आणि सायबर सुरक्षा या विषयावर विशेष वेबिनारचे आयोजन
सायबर गुन्ह्यांपासून सुरक्षेसाठी सरकार आणि बॅंकांच्या सूचनांचे तंतोतंत पालन होणे आवश्यक –आर. के. चौधरी
पुणे, 14 ऑक्टोबर 2021
दूरसंचार विभागाच्या महाराष्ट्र विभागाने, ‘सायबर गुन्हे आणि सायबर सुरक्षितता’ या विषयावर, एक जनजागृती वेबिनार आयोजित केले होते. आर के चौधरी, आयटीएस, एमएच एलएसए प्रमुख, दूरसंचार विभाग यांच्या अध्यक्षतेखाली 14 ऑक्टोबर 2021 रोजी हे वेबिनार घेण्यात आले. स्वातंत्र्याच्या अमृतमहोत्सवाचा भाग म्हणून दूरसंचार विभागाने हा कार्यक्रम आयोजित केला होता.
विद्यार्थी आणि सर्वसामान्य नागरिकांना सायबर गुन्हे विषयावर जागरूक करण्यासाठी या वेबिनारमध्ये मार्गदर्शन करण्यात आले. एम एच एलएसए चे प्रमुख, आर. के. चौधरी यांनी यां वेबिनारचे उद्घाटन केले.
आपल्या उद्घाटनपर भाषणात चौधरी यांनी, वाढते सायबर गुन्हे आणि त्यांचे वैश्विक स्वरूप या पार्श्वभूमीवर सायबर सुरक्षेत वाढ करण्यावर भर दिला. ग्राहकांनी आपल्या सुरक्षेसाठी इंटरनेट वापरताना जास्त सतर्कता बाळगणे आणि सरकार तसेच बँकांच्या सूचनांचे कसोशीने पालन करणे अत्यंत आवश्यक आहे. असे संगितले.
एम एच एलएसए, पुणे विभाग संचालक विनय व्ही जम्भाली यांनी या विषयावर सादरीकरण केले. या सत्रात सायबर विश्वाची प्रचंड व्याप्ती तसेच सायबर गुन्हे आणि या विरोधातील अस्तित्वात असलेले आणि विकसित होत जाणारे कायदे याविषयी विवेचन करण्यात आले. यात आयटी कायदा, 2000 आणि त्यात 2008 साली करण्यात आलेल्या सुधारणा, भारतीय दंड विधानातील सुधारणा, पुरावा कायदा  यांचा समावेश होता. या सत्रात विविध प्रकारच्या वित्तीय सायबर फसवणुकीचे गुन्हे आणि त्याविषयी बाळगायची सावधगिरी याविषयी देखील माहिती देण्यात आली. यात विशेषतः विविध प्रकारचे आर्थिक गुन्हे, ते टाळण्यासाठी बाळगायची सावधगिरी आणि ताकार नोंदविण्याच्या विविध पद्धती याबद्दलची माहिती उपस्थितांना उपयोगाची ठरली. आभार प्रदर्शनाने सत्राची सांगता झाली.
M.Iyengar/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 246
पंतप्रधान कार्यालय
माजी पंतप्रधान अटलबिहारी वाजपेयी यांच्या निधनाबद्दल पंतप्रधान नरेंद्र मोदी यांच्याकडून शोक व्यक्त
(नवी दिल्ली, 16 ऑगस्ट 2018
पंतप्रधान नरेंद्र मोदी यांनी माजी पंतप्रधान अटलबिहारी वाजपेयी यांच्या निधनाबद्दल दु:ख व्यक्त केले आहे.
पंतप्रधान म्हणाले ‘मी नि:शब्द आहे, शून्यात आहे. मात्र, भावनांचा उद्रेक उफाळून येत आहे. आपल्या सर्वांचे श्रद्धास्थान अटलजी आता आपल्यात नाहीत. आपल्या आयुष्याचा प्रत्येक क्षण त्यांनी राष्ट्राला समर्पित केला होता. त्यांच्या निधनामुळे एका युगाचा अस्त झाला आहे.
मात्र, ते आपल्याला सांगून गेले आहेत, मौत की उमर क्या है? दो पल भी नही, जिंदगी सिलसिला, आज कल की नहीं मै जी भर जिया, मै मन से मरूं, लौटकर आऊंगा, कूच से क्यों डरूं?’
अटलजी आज आपल्यात नाहीत मात्र त्यांची प्रेरणा, त्यांचे मार्गदर्शक प्रत्येक भारतीयांना, भाजपा कार्यकर्त्यांना कायम मिळत राहील, ईश्वर त्यांच्या आत्म्याला शांती प्रदान करो आणि त्यांच्या कुटुंबियांना हे दु:ख सहन करण्याची ताकद देवो. ओम शांती.
आपणा सर्वांचे लाडके अटलजी यांच्या निधनामुळे संपूर्ण भारत देश दु:खात बुडाला आहे. त्यांच्या निधनामुळे एका युगाचा अस्त झाला आहे. ते देशासाठी जगले आणि अनेक दशकं त्यांनी निस्वार्थपणे देशाची सेवा केली. त्यांचे कुटुंबीय, भाजपा कार्यकर्ते आणि त्यांच्या लाखो अनुयायांच्या दु:खात मी सहभागी आहे. ओम शांती.
अटलजींच्या सामान्य नेतृत्वाने 21व्या शतकातील मजबूत, समृद्ध आणि सर्वसमावेशक भारताचा पाया रचला. विविध क्षेत्रातील त्यांच्या दूरदर्शी धोरणांमुळे प्रत्येक भारतीय नागरिकाच्या आयुष्यात नवीन आकार दिला.
अटलजींच्या निधनांमुळे माझी वैयक्तिक आणि कधीही भरून न येणारी हानी झाली आहे. त्यांच्याबरोबरच्या माझ्या असंख्य आठवणी आहेत. माझ्यासारख्या कार्यकर्त्यांसाठी ते प्रेरणा होते. त्यांची प्रगल्भ बुद्धी, असामान्य ज्ञान माझ्या स्मरणात कायम राहील.
अटलजींची चिकाटी आणि कठोर परिश्रमामुळे भाजपा उभी राहिली. त्यांनी भारताच्या कानाकोपऱ्यात प्रवास करून भाजपाचा संदेश पोहोचवला. त्यामुळे भाजप देशाच्या राष्ट्रीय राजकारणात आणि अनेक राज्यांमध्ये महत्त्वाचा पक्ष बनला, असे पंतप्रधानांनी ट्विटरवरील संदेशात म्हटले आहे.
तत्पूर्वी, अखिल भारतीय वैद्यकीय विज्ञान संस्थेने  आज नवी दिल्लीत प्रसिद्धी पत्रकाद्वारे माजी पंतप्रधान अटलबिहारी वाजपेयी यांचे संध्याकाळी 5 वाजून 5 मिनिटांनी निधन झाल्याचे वृत्त दिले.
B.Gokhale/S.Kane/P.Kor
रस्ते वाहतूक आणि महामार्ग मंत्रालय
एनएचएआयकडून अल्पकालीन उपाययोजनांद्वारे अपघातप्रवण भागात सुधारणा करण्यासाठी पुढाकार
रस्ते सुरक्षा वाढविण्यासाठी, एनएचएआय म्हणजेच भारतीय राष्ट्रीय महामार्ग प्राधिकरणाने पुढाकार घेतला आहे. यासाठी अल्पकालीन उपाययोजना अंमलात आणून राष्ट्रीय महामार्गावरील अपघातप्रवण ठिकाणांवर सुधारणा करण्यासाठी मार्गदर्शक तत्त्वे जारी केली आहेत. या मार्गदर्शक तत्त्वांनुसार, एनएचएआय प्रकल्प संचालकांना आता संबंधित राज्य पोलीस प्रमुखांनी किंवा जिल्हा रस्ता सुरक्षा समितीने चिन्हीत केलेल्या आणि शिफारस केलेल्या अपघातप्रवण स्थळांच्या भागात दुरुस्तीचे काम हाती घेण्याचे अधिकार दिले आहेत. अशा अपघातप्रवण प्रत्येक भागासाठी 10 लाख रूपयांपर्यंत खर्च करण्याची परवानगी दिली आहे. जर अशा धोक्याच्या भागासाठी 10 लाखांपेक्षा जास्त आणि 25 लाख रूपयांपर्यंत खर्च अपेक्षित असेल तर अल्प-मुदतीच्या उपाययोजनेतून 25 लाखांचा निधी संबंधित क्षेत्रीय कार्यालयाकडे सुपूर्द करण्यात येईल.
एनएचएआयने यापूर्वी जारी केलेल्या मार्गदर्शक सूचनांव्यतिरित आहेत, ज्यात प्रकल्प संचालक, अपघातप्रवण स्थाने निदर्शनास आणले तर प्रति अपघातप्रवण स्थानासाठी 25 लाख रूपयांपर्यंत अल्पकालीन उपाययोजना करून रस्ते वाहतूक आणि महामार्ग मंत्रालय द्वारा अधिसूचित अपघात प्रवण स्थानाच्या दुरूस्तीला मान्यता देऊ शकतात. तसेच एकाच प्रकल्पामध्ये जर अनेक अपघातप्रवण स्थाने आहेत, आणि त्या मार्गाची सुधारणा करणे गरजेचे असेल तर, सर्व कामांसाठी लागणा-या सामानाची खरेदी एकत्रित करून कामे करता येतील.
रस्ते वाहतूक आणि महामार्ग मंत्रालय विशिष्ट मापदंडानुसार अपघातप्रवण क्षेत्र अधिसूचित करते. तथापि, राष्ट्रीय महामार्गांवर रस्ता सुरक्षा आणि वापरकर्त्यांना अधिक सुविधा मिळावी यासाठी एनएचएआयने मंत्रालयाद्वारे अधिसूचित केलेल्या अपघातप्रवण स्थानांव्यतिरिक्त अल्पकालीन उपाययोजना राबवून, अपघातप्रवण ठिकाणे दुरुस्त करण्यासाठी अशा पद्धतीने सक्रिय पुढाकार घेतला आहे.
अल्पकालीन उपायांमध्ये पादचारींच्या सुविधेसाठी पदपथ तयार करणे, झेब्रा क्रॉसिंग, वाहने येत आहेत, हा आधीच इशारा देणे, वाहनांचा वेग कमी व्हावा यासाठी ‘क्रॅश’ अडथळे आणि रेलिंग, जंक्शन सुधारणा, सौर दिवे/ब्लिंकर, रस्त्यावरील चिन्हे आणि एकदम मोठ्या प्रमाणावर वाहतूक सुरू राहू नये, यासाठी आवश्यक उपायांची अंमलबजावणी केली जाते. राष्ट्रीय महामार्गावरील सुरक्षा सुधारणे ही गोष्ट, ‘एनएचएआय’च्या सर्वोच्च प्राधान्यांपैकी एक आहे. राष्ट्रीय महामार्गावरील सर्व प्रवाशांना सुरक्षित, सुरळीत आणि अखंड प्रवास अनुभव सुनिश्चित करण्यासाठी एनएचएआय वचनबद्ध आहे.
कृषी मंत्रालय
केंद्रीय कृषी मंत्रालयाकडून 6 राज्यांतील 100 गावात पथदर्शी प्रकल्प राबविण्यासाठी मायक्रोसॉफ्टबरोबर सामंजस्य करार
पंतप्रधान नरेंद्र मोदी यांची डिजिटल शेतीची कल्पना आता आकार घेत आहे: नरेंद्र सिंह तोमर
नवी दिल्ली, 14 एप्रिल 2021
6 राज्यांतील 100 गावात पथदर्शी प्रकल्प राबविण्यासाठी केंद्रीय कृषी मंत्रालयाने मायक्रोसॉफ्टबरोबर काल सामंजस्य करार केला. पंतप्रधान नरेंद्र मोदी यांची डिजिटल शेतीची कल्पना आता आकार घेत आहे असे यावेळी केंद्रीय कृषी व शेतकरी कल्याण, ग्रामविकास, पंचायती राज व अन्न प्रक्रिया उद्योग मंत्री नरेंद्रसिंह तोमर म्हणाले. 2014 मध्ये पंतप्रधानपदाची सूत्रे हाती घेतल्यानंतर मोदींनी शेती क्षेत्रात आधुनिक तंत्रज्ञानाचा वापर करण्यावर भर दिला जेणेकरुन शेतकऱ्यांना त्याचा फायदा होईल आणि त्यांचे उत्पन्न वाढू शकेल. तंत्रज्ञानाचा वापर करून शेती केली तर ती शेतकर्यांसाठी फायदेशीर ठरेल आणि नवीन पिढीही शेतीकडे आकर्षित होईल.
मायक्रोसॉफ्टने कापणी व्यवस्थापन आणि वितरणासह स्मार्ट आणि सुसंघटित शेतीसाठी शेतकरी संवाद विकसित करण्यासाठी 6 राज्यांमधील  10 जिल्ह्यातील निवडक 100 गावात पथदर्शी प्रकल्प सुरू करण्यासाठी पुढाकार घेतला आहे. या प्रकल्पासाठी मायक्रोसॉफ्टने आपला स्थानिक भागीदार क्रॉप डेटाला सहभागी करून घेतले आहे.S.Patil/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
उपराष्ट्रपती कार्यालय
युवकांनी यश मिळवण्यासाठी जिद्दीने कठोर प्रयत्न करावेत- उपराष्ट्रपतींचा सल्ला
खाजगी क्षेत्र आणि स्वयंसेवी संस्थांनी व्यावसायिक प्रशिक्षणाद्वारे तरुणांना सक्षम करण्याचे उपराष्ट्रपतींचे आवाहन
तरुणांनी योग्य मूल्ये आत्मसात करावीत आणि इतरांबद्दल सहानुभूती विकसित करावी- उपराष्ट्रपती
विजयवाड्यातील स्वर्ण भारत ट्रस्ट इथे विविध व्यावसायिक अभ्यासक्रमांच्या प्रशिक्षणार्थींशी उपराष्ट्रपतींनी साधला संवाद
नवी दिल्ली, 3 मार्च 2022
युवकांनी त्यांच्या निवडलेल्या क्षेत्रात ज्ञान आणि कौशल्य संपादन करण्यासाठी दृढनिश्चयाने प्रयत्न करण्याचा आणि स्पर्धेला सामोरे जात यश मिळवण्याचा सल्ला उपराष्ट्रपती, एम व्यंकय्या नायडू यांनी आज दिला.
विजयवाड्यातील स्वर्ण भारत ट्रस्ट, इथल्या विविध व्यावसायिक अभ्यासक्रमांच्या प्रशिक्षणार्थींना त्यांनी मार्गदर्शन केले. “मोठी स्वप्ने पाहा आणि ध्येय साध्य करण्यासाठी शिस्तबद्ध पद्धतीने आणि समर्पणाने काम करा” असे ते म्हणाले.
एकटे सरकार तरुणांना रोजगार देऊ शकणार नाही, याकडे त्यांनी लक्ष वेधले. त्यांनी खाजगी क्षेत्र आणि स्वयंसेवी संस्थांनी तरुणांना व्यावसायिक प्रशिक्षण देऊन आणि त्यांना स्वयंरोजगार निर्माण करण्यासाठी किंवा रोजगार शोधण्यासाठी आवश्यक कौशल्ये प्रदान करून सक्षम करण्याचे आवाहन केले.
राष्ट्र उभारणीसाठी तरुणांच्या उर्जेला दिशा देणे महत्त्वाचे असल्याचे निरीक्षण नोंदवत ते म्हणाले की, युवकांना कौशल्य आणि सक्षम बनवण्यावर पंतप्रधान नरेंद्र मोदी भर देत आहेत. ‘कुशल भारता’चे ध्येय साध्य करण्यासाठी कौशल्य विकास आणि उद्योजकता मंत्रालयाची स्थापना करण्यात आली आहे असेही त्यांनी सांगितले.
प्रशिक्षणार्थींनी थोर पुरुष आणि महिलांच्या जीवनविषयक साहित्याचे वाचन करून त्यांच्यापासून प्रेरणा घेण्याचा सल्ला उपराष्ट्रपतींनी दिला. त्याच वेळी, तरुणांनी योग्य मूल्ये आत्मसात केली पाहिजे आणि इतरांबद्दल आपुलकी विकसित केली पाहिजे. आपल्याजवळचे वाटून घेणे आणि काळजी घेणे  ही वृत्ती भारतीय संस्कृतीचा गाभा आहे असे ते म्हणाले.
भारतीय संस्कृतीचे रक्षण आणि जतन करण्याच्या गरजेवर भर देत नायडू यांनी तरुणांना त्यांच्या मुळांकडे परत जाण्याचा सल्ला दिला. जंक फूड टाळावे आणि सकस आहार घ्यावा असे सुचवून ते म्हणाले की निरोगी जीवनशैली राखण्यासाठी योगासनांसारखा नियमित शारीरिक व्यायाम करणे तितकेच महत्त्वाचे आहे.
यावेळी स्वर्ण भारत ट्रस्टचे अध्यक्ष डॉ.कामिनेनी श्रीनिवास आदी उपस्थित होते.R.Aghor/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
पंतप्रधान कार्यालय
वीस वर्षांखालील 20 व्या आशियाई ऍथलेटिक्स अजिंक्यपद स्पर्धेत भारतीय खेळाडूंच्या कामगिरीचे पंतप्रधान नरेंद्र मोदी यांनी केले कौतुक
नवी दिल्ली, 9 जून 2023
पंतप्रधान नरेंद्र मोदी यांनी आज वीस वर्षांखालील गटासाठीच्या 20 व्या आशियाई ऍथलेटिक्स अजिंक्यपद स्पर्धेत उत्कृष्ट कामगिरी केल्याबद्दल भारतीय खेळाडूंचे कौतुक केले.
पंतप्रधानांनी केलेले ट्विट:
"आपल्या खेळाडूंचा मला अभिमान आहे! त्यांनी वीस वर्षांखालील गटासाठीच्या 20 व्या आशियाई ऍथलेटिक्स अजिंक्यपद स्पर्धेत उत्कृष्ट कामगिरी केली! या स्पर्धेत 6 सुवर्णांसह भारताने 19 पदके मिळवली आणि भारताने 45 राष्ट्रांमध्ये तिसरा क्रमांक पटकावला. आपल्या खेळाडूंचा विजय आपण साजरा करूया आणि त्यांच्या भविष्यातील प्रयत्नांसाठी शुभेच्छा देऊया"S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(